sreda, 19. marec 2025

**LETNO POROČILO O KAKOVOSTI PITNE VODE NA JAVNIH VODOVODNIH SISTEMIH V LETU 2024 V OBČINI MIRNA**

S poročilom o kakovosti pitne vode vas seznanjamo z informacijami na področju oskrbe z vodo, skladno z Uredbo o pitni vodi (Uradni list RS, št. 61/2023). Voda je vsakodnevno živilo, zato ne sme vsebovati mikroorganizmov, parazitov ali njihovih razvojnih oblik, ki predstavljajo nevarnost za zdravje ljudi in živali. Glavni namen monitoringa je preverjanje skladnosti pitne vode in obvladovanje sistema za zagotavljanje zdravstveno ustrezne pitne vode. Za odvzem in analizo vzorcev je skrbel Nacionalni laboratorij za zdravje, okolje in hrano iz Novega mesta (NLZOH), ki ima akreditirane postopke odvzema in analize vzorcev.

****USTREZNOST VZORCEV PITNE VODE V OKVIRU NOTRANJEGA NADZORA****

V spodnji tabeli so prikazani rezultati notranjega nadzora v letu 2024:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **VODOVOD**  **Leto 2024** | **MIKROBIOLOŠKE ANALIZE** | | | | **FIZIKALNO – KEMIČNE ANALIZE** | | | |
| JAVNI SISTEMI | Število vzorcev | Ustrezni | Neustrezni | Vzrok NU | Število vzorcev | Ustrezni | Neustrezni | Vzrok NU |
| Zabrdje-Praprotnica | 7 | 100 % | 0 | / | 4 | 100 % | 0 | / |
| Selo pri Mirni | 7 | 100 % | 0 | / | 3 | 100 % | 0 | / |
| Mokronog | 14 | 100 % | 0 | / | 5 | 100 % | 0 | / |
| Čatež | 12 | 100 % | 0 | / | 6 | 100 % | 0 | / |
| Trebnje | 26 | 84,6 % | 4 | KB, *SK37* | 6 | 100 % | 0 | / |

***Legenda:*** *EC – E. coli, KB- koliformne bakterije, M- motnost, SK22 – št. kolonij pri 220C, SK37 – št. kolonij pri 370C, K - klorat, CP – clostridium perfringens*

Sami rezultati preskušanja pitne vode kažejo, da je uživanje le-te varno. Uporabniki morate sami poskrbeti za redno izpiranje internega omrežja, da ne prihaja do gnitja vode v interni napeljavi. Priporočamo, da zaprete zasun pri vodomeru in odprete pipo v najnižjem delu stavbe, da voda izteče iz hišne napeljave (internega omrežja). Na pipah odstranite in očistite mrežice ter druge nastavke. Nato izpirajte hišno omrežje v sunkih z odpiranjem in zapiranjem zasunov ali pip, da se čim bolje izperejo usedline iz hišne napeljave.

TRDOTA VODE

|  |  |
| --- | --- |
| **Lestvica trdote vode** | |
| **Stopinje** | **Trdota vode** |
| pod 4 ˚ N | zelo mehka |
| od 4 do 6 ˚ N | mehka voda |
| od 8 do 18 ˚ N | srednje trda voda |
| od 18 do 30 ˚ N | trda voda |
| nad 30 ˚ N | zelo trda voda |

Trdota vode je naravna lastnost pitne vode. V pitni vodi so raztopljene različne snovi, katerih količina in vrsta sta odvisni od območja, kjer voda izvira in od kemične sestave podlage, preko katere teče. Trdoto vode povzročajo raztopljene mineralne snovi, predvsem kalcijevi in magnezijevi hidrogenkarbonati ter kalcijev sulfat, ki jih voda raztaplja iz prsti in kamnin (CaCO3 – apnenčasta podlaga, CaMg (CO3)2 – dolomitska podlaga, CaSO4 – predeli z depoziti sadre). K trdoti vode seveda prispevajo tudi drugi ioni, vendar v znatno manjši meri: Na+, K+, Cl- in drugi (odvisno od kamenin). Trdota vode je sestavljena iz začasne trdote (karbonatne trdote) in trajne trdote (nekarbonatne trdote).

PODATKI O VODOVODNIH SISTEMIH

V spodnji tabeli so podane obvezne informacije, ki morajo biti dostopne uporabnikom na podlagi 18. člena Uredbe.

|  |  |  |  |  |  |
| --- | --- | --- | --- | --- | --- |
| **Vodovodni sistemi** | **ZABRDJE PRAPROTNICA** | **SELO** | **MOKRONOG** | **ČATEŽ** | **TREBNJE** |
| Upravljavec | Komunala Trebnje | Komunala Trebnje | Komunala Trebnje | Komunala Trebnje | Komunala Trebnje |
| Vodni vir | Zabrdje (vrtina) | Nakup vode od Dane (površinski zajem) | Ribjek (vrtina) | Dušica (vrtina) | Radanja vas (vrtina)  Bratnica (vrtina) |
| Št. oskrbovanih uporabnikov | 869 | 231 | 1.856 | 1.196 | 11.344 |
| Količina načrpane vode v letu 2024 v m3 | 54.783 | 21.554 | 161.119 | 73.131 | 942.151 |
| Količina prodane vode v letu 2024 v m3 | 39.521 | 13.387 | 102.778 | 58.783 | 610.514 |
| Dezinfekcijsko sredstvo | Natrijev hipoklorit | Natrijev hipoklorit | Natrijev hipoklorit | Natrijev hipoklorit | Plinski klor |
| Druga priprava vode | Ne | Ne | Ne | Ne | Ne |
| Povprečna poraba m3 na osebo/mesec | 3,8 | 4,8 | 4,6 | 4,1 | 4,5 |
| Cena na m3 v EUR z DDV | 1,35 € | 1,35 € | 1,30 € | 1,05 € | 1,05 € |
| Kalcij mg/L | 72 | 62 | 75 | 75 | 77 |
| Kalij mg/L | 0,74 | 0,60 | 1,10 | 0,26 | 0,70 |
| Magnezij mg/L | 36 | 30 | 38 | 34 | 40 |
| Skupna trdota (0N) | 18,4 | 15,6 | 19,3 | 18,3 | 20,0 |
| Oskrbovana naselja | Podatek na spletni strani | Podatek na spletni strani | Podatek na spletni strani | Podatek na spletni strani | Podatek na spletni strani |

|  |  |
| --- | --- |
| POVPREČNA PORABA  Porabniki pitne vode imate možnost registracije na našem E-portalu, kjer dobite podrobne informacije o vaši porabi pitne vode. |  |

LETNI TRENDI PORABE VODE

Spodnji grafi prikazujejo trend porabe vode v zadnjih letih na javnih vodovodnih sistemih. Poraba vode med leti niha, na kar vplivajo priklopi novih porabnikov, širitev omrežja in vremenske razmere, kot so suša, deževje itd. Za zmanjšanje porabe pitne vode vam priporočamo, da upoštevate nasvete o zmanjšanju porabe pitne vode, ki so objavljeni tudi na naši spletni strani.

**Graf 1:** Trend prodane vode na vodovodnem sistemu Zabrdje - Praprotnica

**Graf 2:** Trend prodane vode na vodovodnem sistemu Zabrdje – Praprotnica

**Graf 3:** Trend prodane vode na vodovodnem sistemu Mokronog

**Graf 4:** Trend prodane vode na vodovodnem sistemu Čatež

**Graf 5:** Trend prodane vode na vodovodnem sistemu Trebnje

Iz trendnih grafov je razvidno, da se poraba pitne vode z leti povečuje, posledično pa nastaja vse več odpadne vode. Za zmanjšanje porabe pitne vode vam priporočamo, da upoštevate nasvete o zmanjšanju porabe pitne vode, ki so objavljeni tudi na naši spletni strani.

INFORMACIJE S PODROČJA PITNE VODE

Upravljalec vodovoda mora na podlagi 18. člena Uredbe o pitni vodi (Uradni list RS, št. 61/2023) zagotoviti uporabnikom informacije v najustreznejši in lahko dostopni obliki.

Informacije s področja pitne vode so dostopne na spodnjih povezavah:

Podatek o ceni dobavljene vode iz javnih vodovodnih sistemov:

<https://komunala-trebnje.si/ceniki-nasih-storitev/>

Informacije o dogajanjih na javnih vodovodnih sistemih:

<https://komunala-trebnje.si/motnje-in-dela/>

Aktualne informacije o ukrepih na javnih vodovodnih sistemih:

<https://komunala-trebnje.si/novice/>

Podrobne in najnovejše rezultate spremljanja:

[https://komunala-trebnje.si/oskrba-s-pitno vodo/](https://komunala-trebnje.si/oskrba-s-pitno%20vodo/)

Informacije o povprečni porabi po odjemnem mestu (E-portal):

<https://eportal.komunala-trebnje.si/Prijava?ReturnUrl=%2f>

Informacije o potencialnih nevarnostih za zdravje, ki izhajajo iz pitne vode:

<https://nijz.si/moje-okolje/pitna-voda/priporocila-navodila-in-mnenja-za-pitno-vodo/>

Številne informacije o javnem zdravju in pitni vodi najdete na spletni strani NIJZ:

<https://nijz.si/nijz/>

S spoštovanjem,

Komunala Trebnje d.o.o.

Direktor:

Miha Sever